Dakota Johnson

Dakota Mayi Johnson (s. 4. lokakuuta 1989 Austin, Texas, Yhdysvallat) on yhdysvaltalainen näyttelijä ja malli. Hänet tunnetaan muun muassa Anastasia Steelen roolista vuoden 2015 elokuvassa Fifty Shades of Grey.

 Ura 
Johnson teki elokuvadebyyttinsä komediassa Crazy in Alabama (1999), jossa näytteli hänen äitinsä Melanie Griffith ja jonka ohjasi hänen silloinen isäpuolensa Antonio Banderas. High schoolin jälkeen hän sai pienen roolin David Fincherin draamassa The Social Network, joka käsittelee Facebookin perustamista. Seuraavina vuosina Johnson esiintyi sivurooleissa elokuvissa Beastly (2011) ja For Ellen (2012). Laajemman yleisön hän tavoitti komediassa 21 Jump Street (2012). Samana vuonna hän teki televisiodebyyttinsä sarjassa Ben and Kate, joka kuitenkin peruttiin yhden tuotantokauden jälkeen. Vuonna 2013 hän esiintyi suositun komediasarjan Konttorin päätösjaksossa.

Johnsonin kansainvälinen läpimurto tapahtui vuonna 2015 eroottisessa draamassa Fifty Shades of Grey. Hän näytteli Anastasia Steeleä Jamie Dornanin esittämän miljardöörin vastaparina. Elokuva sai pääosin kielteisiä arvioita, mutta oli kaupallinen menestys ja tuotti maailmanlaajuisesti noin 570 miljoonaa dollaria. Johnson palasi rooliin jatko-osissa Fifty Shades Darker (2017) ja Fifty Shades Freed (2018). Trilogian kokonaistuotot ylittivät miljardin dollarin rajan. Samana ajanjaksona Johnson esiintyi rikosdraamassa Black Mass sekä Luca Guadagninon ohjaamassa draamassa A Bigger Splash. Hän näytteli myös romanttisessa komediassa How to Be Single ja palasi Guadagninon ohjaamaan kauhuelokuvaan Suspiria, joka on uudelleenfilmatisointi vuoden 1977 elokuvasta. Vuonna 2018 hän esiintyi myös trillerissä Bad Times at the El Royale.

Vuonna 2019 Johnson näytteli draamakomediassa The Peanut Butter Falcon, jossa hän esitti Downin syndroomaa sairastavan nuorukaisen huoltajaa. Samana vuonna hän esiintyi elokuvassa Our Friend sekä lauloi useita kappaleita sen ääniraidalle. Vuonna 2020 hän näytteli draamassa The High Note, jossa hän esitti musiikkituottajaksi pyrkivää assistenttia. Vuonna 2021 Johnsonilla oli sivurooli Maggie Gyllenhaalin ohjaamassa, kriitikoiden ylistämässä draamassa The Lost Daughter.

Johnson näytteli vuonna pääroolin Jane Austenin romaaniin perustuvassa elokuvassa Persuasion ja esiintyi draamakomedioissa Cha Cha Real Smooth ja Am I OK?. Elokuvassa Daddio (2023) Johnson esitti nuorta naista, joka käy avointa keskustelua taksin kuljettajan kanssa. Vuonna 2024 Johnson näytteli nimiroolin Marvel-elokuvassa Madame Web. Elokuva sai laajasti kielteisen vastaanoton, ja näyttelijän varautunut suhtautuminen tuotantoon nousi esiin sosiaalisessa mediassa. Vuonna 2025 hän näytteli romanttisessa komediassa Materialists, jossa hän esitti avioliittovälittäjää, joka ajautuu kahden miehen väliseen kolmiodraamaan.

Yksityiselämä

Johnsonin isä on muun muassa Miami Vice -sarjasta tuttu Don Johnson ja äiti näyttelijä Melanie Griffith. Näyttelijä Tippi Hedren on hänen isoäitinsä. 

Johnson on seurustellut Coldplay-yhtyeen laulajan Chris Martinin kanssa vuosina 2017–2025.

 Filmografia 
Elokuvat Vuosi Suomenkielinen nimi Alkuperäinen nimi Rooli1999 Crazy in Alabama  Sondra 	2010 The Social Network  Amelia Ritter 2011 Beastly  Sloan Hagen 2012 For Ellen  Cindy Taylor Goats  Minnie 21 Jump Street  Fugazy  Viiden vuoden kihlaus  The Five-Year Engagement  Audrey 	2014 Date and Switch  Em 	Need for Speed  Anita 	Cymbeline  Imogen2015 Fifty Shades of Grey  Anastasia SteeleBlack Mass  Lindsey Cyr2016 How to Be Single  Alice2017 Fifty Shades Darker  Anastasia Steele2018 Fifty Shades Freed  Suspiria  Susie Bannon  2019 Wounds  CarrieThe Peanut Butter Falcon  Eleanor  The Friend  Nicole Teague2020 The Nowhere Inn  DakotaThe High Note  Maggie 2021 The Lost Daughter  Nina 2024 Madame Web  Cassandra ”Cassie” Webb / Madame Web

Televisio Vuosi Suomenkielinen nimi Alkuperäinen nimi Rooli Jakson nimi2012–2013  Ben ja Kate  Ben and Kate  Kate Fox  Päähahmo: 16 jaksoa2013  Konttori  The Office  Dakota  Jakso: "Finale"

 Lähteet 

 Aiheesta muualla 



Luokka:Yhdysvaltalaiset elokuvanäyttelijät
Luokka:Yhdysvaltalaiset televisionäyttelijät
Luokka:Yhdysvaltalaiset mallit
Luokka:Vuonna 1989 syntyneet
Luokka:Elävät henkilöt